section_heading: Dizajn i razvoj
paragraph_text: L-39 je prvi put poletio 4. studenog 1968. Dizajn je čehoslovački iako je u njegovom stvaranju veliku ulogu imao sovjetski utjecaj, ponajprije zbog razvoja motora. Zrakoplov je niskokrilac s blago povučenim krilima prema nazad. Na vrhovima krila se nalazi po jedan tank za gorivo kapaciteta 100 L koji je fiksiran i ne može se naknadno odvajati. Zračne kočnice se nalaze ispod trupa zrakoplova, a zakrilca, podvozje i zračne kočnice se pokreću pomoću hidrauličkog sustava. Zrakoplov pokreće jedan turbo-mlazni motor koji zrak prima pomoću dva usisnika smještena iza kokpita na ramenima zrakoplova. Iza kokpita se nalazi i 5 gumenih spremnika za gorivo. Posada sjedi u tandem položaju, s tim da je stražnje sjedalo blago povišeno radi bolje preglednosti. Oba pilota sjede na sjedalima za katapultiranje koje je izradio Aero.